РЕПУБЛИКА СРПСКА
ОПШТИНА ШИПОВО
НАЧЕЛНИК

Број: 01-114-8/19
Датум: 02.08.2019. године

На основу члана 59 Закона о локалној самоуправи („Службени гласник Републике Српске“, број 97/16 и 36/19), члана 67 Статута Општине Шипово („Службени гласник Општине Шипово“, број 12/17), члана 97 Закона о службеницима и намјештеницима у органима јединице локалне самоуправе („Службени гласник Републике Српске“, број 97/16) и члана 8 Правилника о пријему у радни однос приправника у Општинској управи Општине Шипово („Службени гласник Општине Шипово“, број 6/17), Начелник расписује

ЈАВНИ КОНКУРС
за пријем приправника у Општинској управи Општине Шипово

I **Опис послова**

Приправник са високом стручном спремом у Општинској управи Општине Шипово,

радни однос на одређено вријеме у трајању од 1 године:

1 Дипломирани правник -2 извршиоца,

2. Дипломирани економиста -1 извршилац.

II **Општи услови за пријем приправника**

1. Да је држављанин Републике Српске, односно Босне и Херцеговине,

2. Да је старији од 18 година,

3. Да има општу здравствену способност,

4. Да није осуђиван за кривично дјело на безусловну казну затвора од најмање шест

 мјесеци или за кривично дјело које га чини неподобним за обављањње послова у

 Општинској управи,

5. Да није отпуштен из органа управе као резултат дисциплинске мјере на било којем

 нивоу власти у БиХ три године прије објављивања конкурса и

6. Да није у сукобу интереса, односно да не обавља дужност која је неспојива са

 дужношћу службеника у Општинској управи, у складу са чланом 44 и 45 Закона о

 службеницима и намјештеницима у органима јединице локалне самоуправе.

III **Посебни услови за пријем приправника**

1 Дипломирани правник, први циклус студија са остварених најмање 240 ECTS бодова;

2. Дипломирани економиста, први циклус студија са остварених најмање 240 ECTS

 бодова.

IV **Потребна документација**

Пријава за учешће на Јавном конкурсу подноси се на обрасцу чији је садржај прописан Правилником о јединственим процедурама за попуњавање упражњених радних мјеста у градској, односно општинској управи („Службени гласник Републике Српске“, број 42/17), који се може преузети у пријемној канцеларији Општинске управе, или на званичној интернет страници Општине Шипово.

Приликом подношења пријаве на конкурс, кандидат је дужан да приложи доказе о испуњавању општих и посебних услова, односно овјерене фотокопије сљедећих докумената:

-личне карте или пасоша и

-дипломе о завршеној стручној спреми.

Испуњеност других услова наведених у овом конкурсу, кандидат доказује изјавом која је саставни дио пријаве на јавни конкурс.

Прворангирани кандидат је дужан да, у року од седам дана од дана пријема обавјештења Комисије за спровођење јавног конкурса, достави доказе о испуњавању општих и посебних услова и увјерење о здравственој способности.

Прворангирани кандидат у наведеном року доставља оригинал, или овјерену фотокопију сљедећих докумената:

1. Увјерење о држављанству Републике Српске, односно Босне и Херцеговине,

2. Увјерење да није осуђиван за кривично дјело на безусловну казну затвора од најмање шест мјесеци или за кривично дјело које га чини неподобним за обављањње послова у

 Општинској управи,

3. Увјерење о општој здравственој способности и

4. Дипломе о одговарајућој стручној спреми.

Уколико прворангирани кандидат не достави тражене доказе, или Комисија на основу приложених доказа утврди да не испуњава опште, или посебне услове, позваће следећег, по броју бодова рангираног, кандидата да достави тражене доказе.

V **Рок за подношење пријаве**

Јавни конкурс ће се објавити у дневном листу „Глас Српске“, на огласној табли и званичној интернет страници Општине Шипово, и огласној табли ЈУ Завод за запошљавање, пословна јединица Шипово.

Рок за подношење пријава је 15 дана од дана објављивања у дневном листу „Глас Српске“.

Пријаве се могу достављати лично у пријемној канцеларији Општинске управе Општине Шипово, или путем поште, на адресу: Општина Шипово, Шипово, Трг патријарха српског Павла број 1, са назнаком „Пријава на јавни конкурс за пријем приправника“.

Особа задужена за давање додатних обавјештења о Јавном конкурсу је Ведрана Каурин, контакт телефон 050-360-086.

Неблаговремене и непотпуне пријаве се неће разматрати, о чему ће подносилац пријаве бити обавјештен.

|  |  |
| --- | --- |
|  | НАЧЕЛНИКМилан Ковач |